Сёння Мікалай Андрэевіч з цеплынёй і ўдзячнасцю згадвае тых, з кім давялося працаваць, тых, хто прысвяціў усё сваё жыццё служэнню кіно – мастацтву мільёнаў. Практычна паўсюдна па раёне працавалі ў кіно сем,ямі, у якіх былі кінамеханікі, памочнікі кінамеханікаў, касіры. Сярод іх – ветэраны працы – сямейныя дынастыі кінамеханікаў: муж і жонка Анатоль Уладзіміравіч і Ала Кандратаўна Кніга з вёскі Стаялава, Раіса Пятроўна і Віктар Рыгоравіч Кавалёнак з вёскі Нясята, клічаўляне Уладзімір Васільевіч і Таццяна Пятроўна Загароўскія, кінамеханік Сяргей Іванавіч Заяц з вёскі Суша, Віктар Антонавіч Макіёнак з Гончы, Тамара Сямёнаўна Ягела з Усох, бухгалтары Тамара Ніканораўна Лызо, Надзея Сілаўна Баразна і многія іншыя. Кожны з іх за добрасумленную працу неаднаразова заахвочваўся маральна і матэрыяльна.